கேள்வி: கா. வேழவேந்தன் - சட்டமன்ற உறுப்பினர் - முதல் பதவிக்காலம் (1967-71) குறித்து விரிவாக சொல்லுங்கள்.
பதில்: சென்னை மாநில சட்டமன்றத் தேர்தல், 1967 சட்டமன்றத் தேர்தலில், கும்மிடிப்பூண்டி (சட்டமன்றத் தொகுதி) தொகுதியில் போட்டியிட்டு வென்ற வேழவேந்தன், திமுகவின் சட்டமன்றக் கட்சிச் செயலாளரானார். பின்னர் பேரவையின் சிறப்புரிமைகள் குழு உறுப்பினர் (1967-68), விதிகள் குழு உறுப்பினர் (1967-68), பொதுநலவாய நாடாளுமன்ற சங்கம் தமிழ்நாட்டுக் கிளையின் செயற்குழு உறுப்பினர் (1968-71) ஆகிய பதவிகளில் இருந்தார். 1967-இல் பேரவை முதல் அமர்வின் இரண்டாம் கூட்டத்தின்போது பேரவை மாற்றுத் தலைவர்கள் பட்டியலில் இடம்பெற்றிருந்தார். இந்து திருமண (தமிழ்நாடு திருத்தம்) சட்டம், 1967 முன்வரைவை ஆராய்ந்த கூட்டுத் தேர்வுக் குழுவின் 26 உறுப்பினர்களுள் வேழவேந்தனும் ஒருவர். பின்பு 30 மார்ச் 1969 அன்று பேரவையின் துணைச் சட்டக் குழு உறுப்பினராக நியமிக்கப்பட்டார்.